b'\n_START_ARTICLE_\nSNN: Showbiz News Ngayon\n_START_SECTION_\nProgram casting\n_START_PARAGRAPH_\nEnero ng taong 2009, lumabas ang mga usap-usapan na papalitan na ng management ng ABS-CBN ang Boy & Kris. Nilinaw naman ng dalawa (Abunda at Aquino) ang mga alegasyong ito at sinabing mataas naman ang rating na nakukuha ng programa nila. Ang tagapamuno ng yunit ng Negosyo ng ABS-CBN, Deo Endrinal, ang nagpahayag na ang "Hari at Reyna ng mga programang pang-usapa ay magiging bahagi na ng Primetime Bida". Mapupunta sina Boy at Kris sa primetime, samantalang sina Ruffa Gutierrez at Ai-ai Delas Alas ang papalit sa kanila ng programang Ruffa & Ai.\n_START_SECTION_\nPaglalarawan\n_START_PARAGRAPH_\nNagsisimula ang programa sa isang news segment na magiging paksa para sa botohan sa gabing iyon, na maaring pagbotohan ng mga manonood sa pamamagitan ng pagpapadala ng mensahe gamit ang Teleponong selular. Ang resulta ng impormal na botohan ay ihahayag sa pagtatapos ng programa._NEWLINE_Napasok na ng SNN ang kulturang "pop" ng Pilipinas sa pagtalakay nito sa mga pinakakontrobersyal at pinaka-iskandalosong pangyayari sa show business sa Pilipinas simula ng pag-uumpisa nito. Maraming Pilipino ang tumutok sa palabas sa paglabas ng balitang hiwalayan nina Hayden Kho at Vicky Belo dahil sa ikatlong partido na kalauna\'y nahayag na ang aktres na si Katrina Halili. Tumaas rin ang ratings ng palabas sa paglabas ng Hayden Kho-Katrina Halili sex video sa internet.'